‏ט"ו חשון תש"פ

‏13 נובמבר 2019

**קול קורא להגשת מועמדות למלגות ע"ש סטיב טיש לדוקטורנטים בביה"ס לקולנוע וטלוויזיה,**

**שנה"ל תש"פ**

תלמידות ותלמידי התואר השלישי בפקולטה לאמנויות, שתחום המחקר שלהם הוא בלימודי הקולנוע, הטלוויזיה והמדיה החדשה, מוזמנים בזאת להגיש מועמדות לקבלת מלגות בשנת הלימודים תש"פ.

המלגות יוענקו בכפוף לכללי הסיוע למלגאים כפי שמופיעים בקישורית: <http://acad-sec.tau.ac.il/phd/assistance-rules>. התלמידים/ות יוכלו להגיש מועמדות למלגה במסלול אחד או יותר מבין המסלולים המפורטים להלן.

שימו נא לב: מספר המלגות מוגבל. המלגות הן תחרותיות, ויוענקו על בסיס הישגים אקדמיים ותכניות מחקר. הוועדה שומרת לעצמה את הזכות שלא להקצות את כל המלגות בשנת תש"פ.

כל מקבלי המלגות והמענקים יכונו Tisch Film School Scholars, ועליהם לציין את קבלת המלגה/מענק ואת היותם Tisch Film School Scholar בשנים שבהם קיבלו מענקים ו/או מלגות בקורות החיים, בפרסומים אקדמיים ובעת השתתפות בכנסים אקדמיים. בית הספר רשאי לפרסם את שמות הזוכים במלגות ובמענקים. אם יתבקשו, הזוכים יספקו פרטים על מחקרם שישמש לפרסום ויעשו מאמץ להשתתף בכל טקס או אירוע להענקת המלגות והמענקים.

מלגות לעידוד מחקר בנושא "מזרחים בקולנוע וטלוויזיה": מלגות מיוחדות (מלגת קיום ומענקים חד פעמיים) אלו יינתנו לסטודנטים/יות שעבודתם/ן תעסוק בהיסטוריה, חברה ותרבות מזרחית בקולנוע ובטלוויזיה או בפועלם/ן של אמנים ואמניות מזרחים ומזרחיות בתעשיית הקולנוע והטלוויזיה בארץ ובעולם.

את הבקשות יש להגיש בדואר אלקטרוני לגב' מיטל פסח כהן בכתובת: maytalP@tauex.tau.ac.il

**מסלולי המלגות**

**1. מלגת קיום**:

מלגת הקיום נועדה לאפשר לתלמידים/ות להתמסר ללימודים ולהקדיש את מירב הזמן למילוי החובות האקדמיים. המלגה מוענקת לפרק זמן של שנה, אך ניתן לבקש את חידושה במידה שהתלמיד/ה עומד/ת בתנאי קבלת המלגה ובכפוף לתקציב הקרן.

תנאים:

1. מלגות הקיום נועדו לתלמידים/ות תואר שלישי בשלבי המחקר השונים, אשר מתקדמים בהתאם לחובות תלמידי המחקר המפורטים ב[תקנון תלמידי מחקר של הפקולטה](https://arts.tau.ac.il/yedion/degrees/phd/regular).
2. המסמכים הנדרשים להגשת הבקשה למלגה:

א. רשומות לימודים סופיות ורשמיות של התואר הראשון והתואר השני ואת ציוני העבודות הסמינריוניות בכל התארים.

ב. קורות חיים ורשימת פרסומים(אם יש השתתפות בכנסים, קבלת מלגות בעבר, פרטי הצטיינות, נא לציין).

ג. מכתב אישי ובו הצהרת כוונות בתחום מחקר הקולנוע, הטלוויזיה והמדיה החדשה ד. תלמידי שלב ב': אישור על הצעת מחקר והמלצת מנחה. תלמידי שלב א': דוגמת כתיבה (תקציר של עבודת גמר [תזה], מאמר וכיו"ב עד 750 מילה) והמלצת מנחה.

מועד הגשה: את הבקשות יש להגיש עד 1.12.2019.

**2. מענקי תמיכה חד פעמיים**

מענקי תמיכה חד פעמיים יינתנו לתלמידים/ות מצטיינים/ות על סמך הישגים אקדמיים יוצאי דופן.

תנאים:

1. על התלמיד/ה להשלים לימודים בהיקף של 10 ש"ס לפחות בממוצע 90 ומעלה.

המסמכים הנדרשים להגשת הבקשה למענק:

1. רשומות לימודים (יש להדגיש את הציון הסופי של התואר הראשון והתואר השני ואת ציוני העבודות הסמינריוניות של כל התארים).
2. קורות חיים (אם יש פרסום מאמרים, השתתפות בכנסים, קבלת מלגות בעבר, פרטי הצטיינות, נא לציין).
3. מכתב אישי ובו הצהרת כוונות בתחום מחקר הקולנוע, הטלוויזיה והמדיה החדשה (אם יש לימודים קודמים בתחומים אלה, נא לציין).
4. תלמידי שלב ב': אישור על הצעת מחקר והמלצת מנחה. תלמידי שלב א': דוגמת כתיבה (תקציר של עבודת גמר [תזה], מאמר וכיו"ב עד 750 מילה) והמלצת מנחה.

מועד הגשה:1.12.2019.

**3. מענקי תמיכה לתלמידים בתארים מתקדמים (השתתפות כספית מול הוצאות):**

ניתן לפנות לוועדה בבקשות להשתתפות בהוצאות עריכה לשונית של מאמר, השתתפות בכנסים אקדמיים, או נסיעות מחקר. במקרה של תלמידים/ות מלגאים/ות, בקשת השתתפות בהוצאות אלה תאושר רק לאחר ניצול התקציב העומד לרשותם/ן מטעם האוניברסיטה.

גובה המענק: משתנה בהתאם לגובה ההוצאה החד פעמית.

תנאים:

1. השתתפות בפעילות אקדמית מוכרת (כולל פרסום בספר או כתב עת אקדמי).

המסמכים הנדרשים להגשת הבקשה:

1. מכתב בקשה המציג את חשיבות הפעילות האקדמית ותרומת/ה של התלמיד/ה לפעילות זו.
2. מסמכים רלוונטיים המעידים על התקבלות או תכנית מנומקת לנסיעת המחקר.
3. יש לצרף הצעת מחיר/הערכה של העלות הכספית ולהציג קבלות במועד הרלוונטי.

מועדי הגשה: ניתן להגיש בקשות למסלול זה במשך כל השנה.